laion/Wikipedia-Exotic huggingface dataset:
מחוזות יוטה

ישנם 29 מחוזות במדינת יוטה שבארצות הברית. במקור היו שבעה מחוזות שהוקמו תחת המדינה הזמנית דזרט ב-1849: מחוז דייוויס, מחוז איירון, מחוז סנפיט, מחוז סולט לייק, מחוז טוילה, מחוז יוטה ומחוז ובר. טריטוריית יוטה הוגדרה בשנת 1851. תחילה הוגדרו מחדש המחוזות שהיו במדינת דזרט, ובנוסף הוגדרו שלושה מחוזות נוספים: ג'ואב, מילרד ו-וושינגטון. כל שאר המחוזות הוגדרו בין השנים 1854 ל-1894. על פי מפקד האוכלוסין משנת 2010 אוכלוסיית יוטה מונה 2,763,885 בני אדם. מעל 75% מהאוכלוסייה מרוכזת במחוזות "החזית הקדמית": סולט לייק, יוטה, דייוויס וובר. סולט לייק הוא המחוז המאוכלס ביותר במדינה והוא מונה 1,029,655 בני אדם. השני בגודלו הוא מחוז יוטה עם 516,564 בני אדם, השלישי בגודלו הוא מחוז דייוויס 306,479 בני אדם וסוגר את הרשימה הוא מחוז ובר עם 231,236 בני אדם. מחוז דאגט הוא המחוז הכי פחות מאוכלס, עם 1,059 בני אדם. המחוז הגדול ביותר מבחינת שטח הוא מחוז סאן חואן ששטחו הוא 20,260 קמ"ר. המחוז הקטן ביותר הוא מחוז דייוויס ששטחו הוא 790 קמ"ר. מדיה וקבצים בנושא מחוזות יוטה בוויקישיתוף "Chart of County Formation in Utah". Utah Division of Archives and Record Services. נבדק ב-25 באפריל 2010. {{cite web}}: (עזרה) "Population and Housing Occupancy Status: 2010 - State -- County". U.S. Census Bureau. נבדק ב-7 בינואר 2012. {{cite web}}: (עזרה) "Colton's territories of New Mexico and Utah (1855)". University of Nevada at Reno. נבדק ב-25 באפריל 2010. {{cite web}}: (עזרה) Tullidge, Edward William (1889). Tullidge's histories, (volume II) containing the history of all the northern Utah. Salt Lake City: Juvenile Instructor. p. 118. נבדק ב-25 באפריל 2010. {{cite book}}: (עזרה) State of Utah (1888). The compiled laws of Utah. Salt Lake City: Herbert Pembroke. p. 268. נבדק ב-25 באפריל 2010. {{cite book}}: (עזרה)
קונרד אלברכט

קונרד אלברכט (בגרמנית: Conrad Albrecht;‏ 7 באוקטובר 1880 – 18 באוגוסט 1969), היה אדמירל גרמני במלחמת העולם השנייה. אלברכט נולד ב-7 באוקטובר 1880 בברמן, ובשנת 1899 התגייס לצי הקיסרי הגרמני. אלברכט עשה את הטירונות שלו על האונייה "שטוש", ובשנת 1909 הועלה לדרגת קפיטן-לויטננט. עם פרוץ מלחמת העולם הראשונה מונה אלברכט למפקד שייטת ספינות הטורפדו בפלנדריה, ובשנת 1916 הועלה לדרגת קורבטנקפיטן. בינואר 1917 מונה אלברכט למפקד שייטת המשחתות בפלנדריה, וכיהן בתפקיד זה עד סוף המלחמה. לאחר המלחמה שירת אלברכט בבסיס הימי בים הבלטי, ובספטמבר 1920 מונה למפקד שייטת שולות המוקשים I. ב-27 במרץ 1923 הועלה אלברכט לדרגת פריגטנקפיטן, ומונה למפקד בסיס הצי בקיל. ב-1 במאי 1925 העלה אלברכט לדרגת קפיטן צור זי ומונה לראש מטה בסיס הצי בים הבלטי. בדצמבר 1928 הוא מונה לראש אגף משאבי אנוש במפקדת חיל הנחתים, ב-1 באפריל 1930 הוא הועלה לדרגת קונטר-אדמירל, וב-29 בספטמבר אותה שנה מונה למפקד כוחות הסיור של הצי. ב-1 באוקטובר 1932 הועלה אלברכט לדרגת ויצה-אדמירל, ומונה למפקד בסיס הצי בים הבלטי, תפקיד אותו מילא עד ה-4 ביולי 1935. ב-1 בדצמבר 1935 הועלה אלברכט לדרגת אדמירל, וב-1 בנובמבר 1938 מונה למפקד קבוצת הצי מזרח. ב-1 באפריל 1939 הועלה אלברכט לדרגת גנרל-אדמירל, ובמהלך הפלישה לפולין פיקד על כוחות הצי שהשתתפו במערכה. ב-31 בדצמבר 1939 פרש אלברכט מהצי, וב-18 באוגוסט 1969 מת בביתו בהמבורג. מדיה וקבצים בנושא קונרד אלברכט בוויקישיתוף קונרד אלברכט (בגרמנית)
התעלה הצפונית (האיים הבריטיים)

התעלה הצפונית (באנגלית: North Channel, בגאלית סקוטית ובאירית: Sruth na Maoile, בסקוטית: the Sheuch, הייתה ידועה בעבר כתעלה האירית) היא מצר ים באוקיינוס האטלנטי החוצץ בין צפון מזרח האי אירלנד לבין דרום מערב סקוטלנד שבבריטניה הגדולה. התעלה הצפונית מחברת את הים האירי לאוקיינוס האטלנטי. הנקודה הדרומית ביותר שלה היא צוק גאלוויי שבסקוטלנד וצוק בליקינטין שבצפון אירלנד, ואילו הנקודה הצפונית ביותר בין פורטנהבאן שבסקוטלנד לצוק בנביין שבצפון אירלנד. אורך חלקה הצר ביותר של התעלה הוא 21 ק"מ ואילו חלקה העמוק ביותר מגיע ל-300 מטרים מתחת לפני הים. יש הקוראים לבנייתה של תעלה או גשר שיעברו מתחת או מעל לתעלה הצפונית, בעיקר מצד היוניוניסטים מצפון אירלנד, אך עד היום הרעיון לא הובא לידי מימוש. מדיה וקבצים בנושא התעלה הצפונית בוויקישיתוף התעלה הצפונית, באתר אנציקלופדיה בריטניקה (באנגלית) ערך זה הוא קצרמר בנושא גופי מים. אתם מוזמנים לתרום לוויקיפדיה ולהרחיב אותו.
React

React (לעיתים נכתבת כ-React.js או ReactJS) היא ספריית קוד פתוח בשפת ג'אווה סקריפט המשמשת לפיתוח ממשק משתמש לאתרים. React פותחה על ידי ג'ורדן וולקה, מפתח תוכנה בחברת פייסבוק (מטא). הוא הושפע מ-AngularJS ו-XHP, שהייתה ספריית PHP לניהול רכיבי HTML. הספרייה הושמשה לראשונה בדף הבית של פייסבוק בשנת 2011 ובהמשך באינסטגרם ב-2012. הספרייה שוחררה כקוד פתוח במאי 2013. בתחילת 2015 פרסמה פייסבוק ספרייה נוספת בשם ריאקט נייטיב המאפשרת פיתוח ממשקי משתמש ל-iOS, אנדרואיד ול-Microsoft Windows ‏(UWP). ספרייה זו מתחרה בפלטפורמות לבניית אפליקציות היברידיות כגון אפאצ'י קורדובה. אחת התכונות המרכזיות של React היא השימוש ב-Virtual Document Object Model או Virtual DOM. הספרייה יוצרת מבנה נתונים בזיכרון, מחשבת את השינויים הנדרשים ובכך מעדכנת את ה-DOM ביעילות. בעזרת טרנס-קומפיילר (כמו Babel.js) רכיבי React יכולים להכתב בשפת JSX, הרחבה של ג'אווה סקריפט המאפשרת תגיות HTML בתוך הקוד. במהלך הטרנספילציה, תגיות ה-HTML מתרגמות לקריאות לפונקציות ג'אווה סקריפט של React ומעדכנות את ה-Virtual DOM לפי הצורך. Next.js היא ספריית React המאפשרת מספר תכונות נוספות, כולל עיבוד בצד השרת ויצירת אתרים סטטיים. מדיה וקבצים בנושא React בוויקישיתוף אתר האינטרנט הרשמי של react React, ברשת החברתית אקס (טוויטר) React, הבלוג הרשמי React Virtual DOM באתר Code Academy. JSX in Depth באתר של ספריית React.
הנס קרמר

גנרל חיל השריון הנס קרמר (בגרמנית: Hans Cramer;‏ 13 ביולי 1896 – 28 באוקטובר 1968) היה מפקד בכיר בוורמאכט במלחמת העולם השנייה. קרמר נולד ב-13 ביולי 1896 בעיר מינדן שהשתייכה אז לקיסרות הגרמנית. עם פרוץ מלחמת העולם הראשונה באוגוסט 1914 התגייס לצבא הקיסרות הגרמנית והוצב ברגימנט הרגלים ה-15 (הווסטפאלי ה-2 - פרדריק, נסיך הולנד). הוא לחם בחזית המערבית, וב-25 בדצמבר של אותה שנה הועלה לדרגת לויטננט. הוא מילא תפקידי מטה שונים ברגימנט שלו, לפני שב-1918 הועבר לרגימנט הרגלים ה-55 (הווסטפאלי ה-6 - פרידריך וילהלם פון בילוב). באוגוסט של אותה שנה הוא נפל בשבי הצבא הבריטי, ושוחרר לאחר המלחמה. על חלקו במלחמה הוענקו לו שתי מחלקות של צלב הברזל וכן אות הפציעה. הוא הצטרף לרייכסווהר ונותר בו אף לאחר המעבר לצבא של 100,000 איש במסגרתו סולקו קצינים זוטרים רבים. ב-1 באפריל 1925 הוא הועלה לדרגת אובר-לויטננט, ומילא תפקידי מטה ברגימנטים שונים. ב-1 בפברואר 1931 הועבר לחיל הפרשים והוענקו לו דרגה של ריטמייסטר. ב-1 ביולי 1933 הוצב במטה דיוויזיית הפרשים ה-1. בקיץ 1934 הוא החל ללמוד בבית הספר לפרשים, וב-1 בינואר 1936 הועלה לדרגת מיור. ב-1 בפברואר 1939 הועלה לדרגת אוברסט-לויטננט ומונה למפקד גדוד פרשים. ערך מורחב – מלחמת העולם השנייה עם גדוד הפרשים שלו, השתתף קרמר במערכה בפולין אשר החלה את מלחמת העולם השנייה. לאחר מכן לחם במערכה על צרפת ועל ארצות השפלה, וב-1 בנובמבר 1940 עזב את הפרשים לטובת חיל השריון. הוא אימן יחידות טנקים במסגרת דיוויזיית הפאנצר ה-10, וב-25 במרץ 1941 מונה למפקד רגימנט הפאנצר ה-8 של דיוויזיית הפאנצר ה-15. באפריל של אותה שנה הוא נשלח למערכה בצפון אפריקה. ב-16 ביוני הוא נאלץ לוותר על תפקידו כמפקד הרגימנט, כיוון שנפצע במהלך מבצע בטלאקס. על חלקו במבצע הוענק לו צלב האבירים של צלב הברזל. באמצע ספטמבר 1941 הוא הוחזר לפקד על רגימנט הפאנצר ה-8, וב-1 באוקטובר של אותה שנה הועלה לדרגת אוברסט. ב-5 במרץ 1942 הוענק לו הצלב הגרמני בזהב. ב-1 במרץ של אותה שנה הוא הועבר ל-OKH. ב-1 בנובמבר 1942 הועלה לדרגת גנרל מיור וב-19 בנובמבר מונה למפקד קורפוס הפאנצר ה-48. הוא החזיק בתפקיד רק עד 26 בנובמבר. ב-10 בפברואר 1943 הוא הועלה לדרגת גנרל לוטננט, וב-5 במרץ של אותה שנה מונה למפקד קורפוס אפריקה. ב-1 במאי הוא הועלה לדרגת גנרל חיל השריון, ולחם במסגרת המערכה בתוניסיה. הוא נפל בשבי הבריטי, אולם שנה לאחר מכן שוחרר במסגרת עסקת חילופי שבויים. הוא נחשד בשותפות בקשר העשרים ביולי, ולפיכך נאסר בכלא של הגסטאפו בפרינץ אלברכט שטראסה. הוא שוחרר בספטמבר, אולם סולק מהצבא. למרות זאת, במאי 1945 הוא נלקח בשבי בעלות הברית ושוחרר רק בתחילת 1946. לאחר המלחמה חי קרמר בעיר הולדתו מינדן, ומת ב-28 באוקטובר 1968 בגיל 72. מדיה וקבצים בנושא הנס קרמר בוויקישיתוף הנס קרמר באתר lexikon-der-wehrmacht (בגרמנית)
התעלה הצפונית

האם התכוונתם ל... התעלה הצפונית (האיים הבריטיים) – מצר ים המפריד בין האי אירלנד ובין דרום סקוטלנד. התעלה הצפונית (ימת יורון) – חלק צפוני של ימת יורון בצפון אמריקה. תעלת הצפון (צרפת) – תעלת מים בצפון צרפת.
Mo Bounce

Mo Bounce (בעברית: עוד קצב) הוא סינגל שהוקלט על ידי הראפרית האוסטרלית איגי אזליה. השיר יצא לאור ב-23 במרץ 2017. למרות שהסינגל נכשל מבחינה מסחרית, השיר הצליח להיכנס לכמות נכבדת של מצעדים, ובשיאו הצליח להגיע אל המקום ה-13 במצעד הגרמני. את עטיפתו של השיר פרסמה אזליה בחלקים שונים ברשתות החברתיות, חלק מהתמונות היו GIF, חלקן היו חתוכות, ולבסוף היא העלתה את העטיפה המלאה. לשיר יצא ווידאו קליפ אשר צולם בהונג קונג. ב-24 במרץ 2017, העלתה הזמרת את הווידאו קליפ המלא לערוץ ה-Vevo שלה. ב-24 השעות הראשונות שלו ביוטיוב, צבר הווידאו קליפ למעלה מ-3.5 מיליון צפיות. בווידאו קליפ ניתן לראות את אזליה ורקדניות אחרות ברחובות הונג קונג, כשהן רוקדת טוורק בלבוש פרובוקטיבי ומינימלי. הווידאו קליפ נכון ל-17 באוגוסט 2017, צבר למעלה מ-40 מיליון צפיות. (Digital download (Explicit version Mo Bounce" – 3.42" (Digital download (Clean version Mo Bounce" – 3:42" (Digital download (Remixes EP Mo Bounce" (Deadly Zoo Remix) – 3:20" Mo Bounce" (Eden Prince Remix) – 3:02" Mo Bounce" (Dirtcaps Remix) – 3:38" סרטון השיר "Mo Bounce" באתר יוטיוב "Iggy Azalea Teases New Single (?) "#MoBounce"". idolator (באנגלית אמריקאית). 2017-03-06. נבדק ב-2017-08-17. "Iggy Azalea's "Mo Bounce": When and where to listen to the song drop" (באנגלית). נבדק ב-2017-08-17. Iggy Azalea Returns With 'Mo Bounce', Gifts Us With Twerking GIFs, PopCrush (באנגלית) YouTube Stats of Iggy Azalea - Mo Bounce, kworb.net iggyazaleamusicVEVO (2017-03-24), Iggy Azalea - Mo Bounce, נבדק ב-2017-08-17 Mo Bounce - Single by Iggy Azalea on Apple Music, iTunes Mo Bounce - Single by Iggy Azalea on Apple Music, iTunes Mo Bounce (Remixes) - Single by Iggy Azalea on Apple Music, iTunes
Switch (שיר)

Switch (בעברית: החלף) הוא סינגל שהוקלט על ידי הראפרית האוסטרלית איגי אזליה בשיתוף הזמרת הברזילאית אניטה. השיר יצא לאור ב-19 במאי 2017, תחת חסותה של חברת התקליטים דאף ג'אם. בשונה מדרך פרסום העטיפה של "Mo Bounce", העלתה אזליה את העטיפה של "Switch" לאינסטגרם שלה במלואה, ללא חלקים או חתיכות אשר היה צריך להרכיב. לשיר צולם ווידאו קליפ, אך מכיוון שחברת התקליטים של אזליה הקשתה עליה בהוצאת האלבום, היא אסרה על אזליה לעלות את הקליפ לערוץ ה-Vevo שלה, ובעקבות זאת מעריציה העלו מספר פעמים את הקליפ בערוצים שונים ביוטיוב, וחברת ההקלטות של אזליה מחקה כל אחד מהם מסיבה של זכויות יוצרים. בקליפ ניתן לראות את אזליה ואניטה כשהן מחליפות צבעים כשם השיר "החלף", כשהן שרות את הפזמון. הווידאו קליפ צולם במקום שנראה כמו יער, שם הם נראות כשהן אוחזות בתנינים מזכוכית, משתזפות על מזרנים, לבושות כמו יגוארים וכולי. כיוון שאזליה לא העלתה את הווידאו קליפ המלא לערוצה, היא העלתה הופעה שצברה כמות רבה של צפיות, וחמישה רמיקסים שזכו גם כן להצלחה מתונה. הורדה דיגיטלית (גרסה לא מצונזרת) "Switch" (בשיתוף אניטה) – 3:09" הורדה דיגיטלית (מיני-אלבום רמיקסים) "Switch" (אניטה) (הרמיקס של לאוד לוקסורי) – 3:20 "Switch" (בשיתוף אניטה) (הרמיקס של אזאר) – 3:15 "Switch" (בשיתוף אניטה) (הרמיקס של פיניקס פאול) – 4:10 "Switch" (בשיתוף אניטה) (הרמיקס של וארטי) – 3:34 "Switch" (בשיתוף אניטה) (הרמיקס של טום סוון) – 3:42 השיר נכשל במצעדים, אך בכל זאת הצליח להיכנס אל המקום ה-13 במצעד שבולוניה. מידע על הסינגל "Switch" באתר מיוזיק בריינז מידע על היצירה "Switch" באתר Discogs מילות השיר "Switch" באתר Genius סרטון השיר "Switch" באתר יוטיוב Instagram post by Iggy Azalea • May 3, 2017 at 4:42am UTC, Instagram (באנגלית) 50 K de inscritos Sem Nenhum Video (2017-06-25), Iggy Azalea - Switch feat. Anitta (Clipe offcial), נבדק ב-2017-08-17 iggyazaleamusicVEVO (2017-06-20), Iggy Azalea - Switch (Live From iHeartRADIO MMVAs / 2017), נבדק ב-2017-08-17 iggyazaleamusicVEVO, YouTube Switch (feat. Anitta) - Single by Iggy Azalea on Apple Music, iTunes Switch (Remixes) [feat. Anitta - EP by Iggy Azalea on Apple Music], iTunes Iggy Azalea feat. Anitta - Switch, ultratop.be Universal Music BR в Твиттере: «A @IGGYAZALEA ganhou Certificado de Platina com "Switch"! 😄🏆🎉 https://t.co/B38IGOjtLv https://t.co/87zl2pwrtR», ‏2017-12-02
פואד עאזם

פואד מוחמד עאזם הוא רופא בכיר בתחום המיילדות והגינקולוגיה ונחשב לאחד המומחים הגדולים בתחום הפריון בישראל ובעולם. מכהן כפרופסור מן המניין בבית הספר לרפואה ע"ש סאקלר באוניברסיטת תל אביב וכמנהל המכון לפריון והיחידה להפריה חוץ גופית בבית החולים ליס לנשים וליולדות במרכז הרפואי תל אביב על שם סוראסקי, שם הוא בנוסף מנהל את השירות לשימור פוריות ואת השירות לתרומת ביציות. עאזם נולד בטייבה. אִמו סלימה הייתה עקרת בית ואביו מוחמד היה חקלאי. עאזם גדל בטייבה עם חמש אחיותיו ושני אחיו והשלים שם את לימודיו היסודיים. בילדותו הוכר כילד מחונן והשתלב במסגרת העשרה תחת ניהולה של דר אריקה לנדאו. עאזם השלים את לימודיו העל יסודיים בבית הספר הכפר הירוק. עאזם למד רפואה באוניברסיטה העברית בירושלים, ובמסגרת לימודיו זכה בפרס הפקולטה לרפואה. בשנת 1991 השלים בהצטיינות את ההתמחות במיילדות וגינקולוגיה בבית החולים "הקריה". במהלך השנים, עאזם השתתף בהשתלמות באנדוקרינולוגיה של הפריון באוניברסיטת ייל ושימש כפרופסור אורח באוניברסיטת סטנפורד. עאזם הוא רופא בכיר בבית החולים ליס נשים וליולדות במרכז הרפואי תל אביב. שם, הוא מנהל את המכון לפריון והיחידה להפריה חוץ גופית, השירות לשימור פוריות והשירות לתרומת ביציות. עאזם השתתף במעל ל-200 הצגות בכנסים מדעיים ופרסם יותר מ-130 מאמרים מדעיים. בנוסף, הוא חבר במספר איגודים מקצועיים, ביניהם: האגודה הישראלית לגינקולוגיה ומיילדות, האגודה האמריקאית לפוריות, החברה הבינלאומית לשימור הפוריות והמועצה הלאומית לגינקולוגיה, גנטיקה ופרימטולוגיה. החל משנת 2009, עאזם חבר בוועדת הלסינקי העליונה ובין השנים 2013–2016, כיהן כיו"ר האיגוד הישראלי לחקר הפריון (איל"ה). בשנת 2020 פרסם לראשונה בעולם אודות הצלחה בגירוי שחלתי ושאיבת ביציות לשם שימור פוריות בילדה בת בת שבע אשר סבלה מהפרעה כרומוזומלית ובכך הוכיח ובניגוד למה שסברו - כי ניתן להפעיל את השחלות על ידי מתן חיצוני של גירוי הורמונלי לפני גיל ההתבגרות. עאזם חבר במועצה הלאומית לגינקולוגיה, ובין השנים 2013–2016 כיהן כיו"ר האיגוד הישראלי לחקר הפריון (איל"ה). נשוי ולו שלוש בנות. פרס הפקולטה לרפואה באוניברסיטה העברית מלגת "פולברייט" פרס האיגוד האמריקני לחקר הפוריות פרס ASRM Star Award מרצה מצטיין בפקולטה לרפואה באוניברסיטת תל אביב (בשנים 2009 ו-2013) מלגת פלדמן, במסגרתה כיהן כפרופסור אורח באוניברסיטת סטנפורד ונבחר לפרופסור האורח הטוב ביותר רשימת הפרסומים של פרופ' פואד עאזם ראיון עם עזאם בערוץ 10 על טיפול פוריות פורץ דרך כיפך كيفك إنت: פרופ' פואד עאזם بروفيسور فؤاد عازم (ראיון עם פואד עאזם), באתר youtube, ‏3 במאי 2017 פרופ' עאזם פואד, באתר המרכז הרפואי תל-אביב ע"ש סוראסקי פרופ' פואד עאזם, באתר ניצוצות (ארכיון) פרופ' פואד עאזם מונה למנהל המכון להפריה חוץ גופית ב"איכילוב", באתר Doctors Only, ‏8 באוגוסט 2016
פולין הנסון

פולין לי הנסון (באנגלית: Pauline Lee Hanson; שם נעורים: סקומב; לשעבר זגורסקי; נולדה ב-27 במאי 1954) היא פוליטיקאית אוסטרלית, מייסדת ומנהיגת מפלגת הימין האוסטרלית "אומה אחת" (PHON). ב-2016 נבחרה לסנאט בפרלמנט של אוסטרליה מטעם קווינסלנד. בסוף שנות ה-90 של המאה ה-20 הייתה חברה בבית הנבחרים מטעם פרוורי בריזבן. הנסון ידועה בהתנגדות תקיפה להגירה אסלאמית לאוסטרליה, ואף טענה שמערך הכשרות האסלאמי "חלאל" באוסטרליה מממן טרור. ב-17 באוגוסט 2017 הגיעה לדיון בפרלמנט שיזמה על מנת לאסור את לבוש הבורקה, כשהיא לבושה בבורקה המכסה אותה מכף רגל ועד ראש. מדיה וקבצים בנושא פולין הנסון בוויקישיתוף אתר האינטרנט הרשמי של פולין הנסון פולין הנסון, באתר אנציקלופדיה בריטניקה (באנגלית) פולין הנסון, ברשת החברתית פייסבוק פולין הנסון, ברשת החברתית אקס (טוויטר) ניסן צור, מנהיגת הימין הקיצוני חבשה בורקה, באתר ערוץ 7, ‏17 באוגוסט 2017 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יוהנס בלוק

גנרל חיל הרגלים יוהנס בלוק (בגרמנית: Johannes Block;‏ 17 בנובמבר 1894 – 26 בינואר 1945) היה מפקד בכיר בוורמאכט במלחמת העולם השנייה. בלוק נולד ב-17 בנובמבר 1894 בעיר האלה, שהשתייכה אז לקיסרות הגרמנית. זמן קצר לאחר פרוץ מלחמת העולם הראשונה, באוגוסט 1914, הוא התגייס לחיל התותחנים של צבא הקיסרות הגרמנית והוצב ברגימנט ארטילריית השדה ה-75. בתחילת 1915 הוא עבר לחיל הרגלים והצטרף לרגימנט הרגלים ה-36 (גנרל פלדמרשל הרוזן בלומנטל). הוא לחם בחזית המערבית ונפצע. הוא החלים בדצמבר 1915 והועבר לחזית המזרחית. ב-11 במאי 1916 הוא הועלה לדרגת לויטננט, ושנה לאחר מכן מונה למפקד גדוד חיילי סער. על חלקו במהלך המלחמה הוא קיבל את שתי המחלקות של צלב הברזל ואת אות הפציעה. הוא הצטרף לרייכסווהר ונותר בו אף לאחר המעבר לצבא של 100,000 אשר במסגרתו סולקו קצינים זוטרים רבים. בסתיו 1923 הוא הוצב בבית הספר למקצועות חי"ר במינכן. בזמן ששהה במינכן, פתחו אדולף היטלר ואריך לודנדורף בפוטש במרתף הבירה. בלוק הצטרף אליהם בצעדה אל פלדהרנהלה, אולם לאחר דיכוי הפוטש סולק מהצבא בדרגת אובר-לויטננט. ב-1 ביולי 1934 הוא חזר אל הצבא בדרגת האופטמן. הוא מונה למפקד פלוגה, וב-1 במרץ 1936 הועלה לדרגת מיור ומונה למפקד גדוד ברגימנט הרגלים ה-4. ב-1 באוגוסט 1938 הוא הועלה לדרגת אוברסט-לויטננט. ערך מורחב – מלחמת העולם השנייה עם פרוץ מלחמת העולם השנייה בספטמבר 1939, לחם בלוק עם הגדוד שבפיקודו במערכה בפולין. ב-14 במרץ 1940 הוא מונה למפקד רגימנט הרגלים ה-202, ולחם עמו במהלך המערכה על צרפת ועל ארצות השפלה. ב-1941 הוא לחם עם הרגימנט במבצע ברברוסה, וב-1 באוגוסט של אותה שנה הועלה לדרגת אוברסט. בשל הישגי הרגימנט שלו בקרבות נגד הסובייטים, הוענק לו צלב האבירים של צלב הברזל. ב-15 במאי 1942 הוא מונה למפקד הדיוויזיה ה-294, וב-1 בספטמבר של אותה שנה הוא הועלה לדרגת גנרל מיור. ב-1 בינואר 1943 הוא קודם לדרגת גנרל לוטננט, וב-22 בנובמבר של אותה שנה הוספו עלי אלון לצלב האבירים שלו. ב-24 בדצמבר 1943 הוא הועבר לכוחות המילואים, וב-1 באפריל 1944 מונה למפקד הקורפוס ה-8. ב-25 באפריל של אותה שנה הוא הועבר לפקד על הקורפוס ה-13 ולחם עמו בקרבות באוקראינה כחלק מארמיית הפאנצר הרביעית. ב-15 ביוני הוא הועבר לפקד על קורפוס הפאנצר ה-56 אשר היה חלק מהארמייה התשיעית. ב-1 ביולי 1944 הוא הועלה לדרגת גנרל חיל הרגלים. הוא נהרג ב-26 בינואר 1945 במהלך מבצע ויסלה-אודר בעיר קיילצה שבפולין. הוא היה בן 50 במותו. מדיה וקבצים בנושא יוהנס בלוק בוויקישיתוף יוהנס בלוק באתר lexikon-der-wehrmacht (בגרמנית)
הפנטגון (סדרת טלוויזיה)

הפנטגון (באנגלית: E-Ring) היא סדרת טלוויזיה אמריקנית ששודרה ברשת NBC מ-21 בספטמבר 2005 ועד 1 בפברואר 2006. הסדרה גוללה את קורותיהם של קבוצת קצינים בצבא ארצות הברית המוצבים בטבעת החמישית בבניין הפנטגון, ואחראיים על הוצאתם לפועל של מבצעי מודיעין וקומנדו ברחבי העולם. על הצוות מפקד קולונל עילאי מק'נולטי (אותו גילם דניס הופר), טייס מסוקים ואיש הכוחות המיוחדים שלחם בווייטנאם. תחתיו משרת מייג'ור ג'יימס "ג'יי.טי" טיסנווסקי (אותו גילם בנג'מין בראט), יוצא רגימנט הריינג'רס ה-75 ומפקד פלגה בכוח דלתא לשעבר. תחתם משרתת הסמלת ג'וסלין (אותה גילמה אנחואן אליס), מחיל הנחתים. לצוות מסייעים היועצת המשפטית סמנתה "סוני" ליסטון (אותה גילמה קלי רתרפורד) וכן חברו ופקודו של טיסנווסקי בכוח דלתא, קפטן רוברט "בובי" וילקרסון (אותו גילם קר סמית'). הצוות מתנהל מול תת-שר ההגנה, סטיבן אלגזי, יוצא חיל הנחתים (אותו גילם ג'ו מורטון). "הפנטגון", במסד הנתונים הקולנועיים IMDb (באנגלית) "הפנטגון", באתר AllMovie (באנגלית) "הפנטגון", באתר Rotten Tomatoes (באנגלית) "הפנטגון", באתר Metacritic (באנגלית) "הפנטגון", במסד הנתונים הקולנועיים KinoPoisk (ברוסית) נילי אורן, גברים - גברים?, באתר nana10‏, 19 במרץ 2006. סוכניות הידיעות, ארה"ב מציגה: עונת הפיילוטים, באתר ynet, 24 בפברואר 2005. נסה גריגוריאדיס, רולינג סטון, החיים של דניס הופר היו מוגזמים יותר מכל הסרטים שהוא כיכב בהם, באתר הארץ, 16 ביולי 2010. Chip Crews, 'E-Ring': Sir! No, Sir!, The Washington Post, September 21, 2005.
קרנארו

האם התכוונתם ל... מפרץ קוורנר (באיטלקית: מפרץ קרנארו) - מפרץ בקרואטיה, בצפונו של הים האדריאטי ממלכת קרנארו האיטלקית – מדינה לכאורה שהוקמה על ידי המשורר האיטלקי גבריאלה ד'אנונציו בשנת 1919 בעיר פיומה (אז באיטליה, כיום רייקה בקרואטיה) קרנארו (אונייה) – אונייה איטלקית שהפליגה באגן המזרחי של הים התיכון בשנים בתחילת המאה ה-20, והביאה לארץ ישראל רבים מבני העליות הרביעית והחמישית
אקס-מן החדשים

המושג "אקס-מן החדשים" הוא תרגום לעברית של שתי הרצות קומיקס בשם אנגלי שונה, שפורסמו בידי חברת מארוול קומיקס: האם התכוונתם ל... אקס-מן החדשים (2004) (New X-Men) - הרצת קומיקס שארכה 46 חוברות בין יולי 2004 למרץ 2008, ועוסקת בקבוצת אקס-מן מתבגרים. אקס-מן החדשים (2012) (All-New X-Men) - שמן של שתי הרצות קומיקס, העוסקות בחמשת חברי האקס-מן המקוריים שהובאו מהעבר להווה.
אליפות אירופה בכדורסל נשים 1952

אליפות אירופה בכדורסל נשים 1952, הייתה האליפות האזורית השלישית שאורגנה על ידי פיב"א אירופה. האליפות נערכה במוסקבה, ברית המועצות בין ה-18 במאי ל-25 במאי 1952. ברית המועצות ניצחה באליפות בפעם השנייה ברציפות. בתחרות השתתפו 12 נבחרות. הם חולקו ל-3 בתים. הקבוצה המנצחת בכל בית המשיכו התמודדות על המדליות. יתר הקבוצות התמודדו על מקומות 4-6, 7-9 ו-10-12. יורובאסקט 1952 באתר פיב"א אירופה אליפות אירופה 1952 באתר פיב"א
אוגניין וראנייש

אוגניין וראנייש (בסרבית: Огњен Врањеш; נולד ב-24 באוקטובר 1989) הוא כדורגלן בוסני המשחק בצ'וקאריצ'קי בעמדת הבלם. וראנייש הוא אחיו של הכדורגלן סטויאן וראנייש. וראנייש התחיל את הקריירה שלו בבוראץ באניה לוקה ממנה עבר לכוכב האדום בלגרד כאשר הוא בן 20. בינואר 2010 הושאל לנפרדק קרושבץ ובקיץ של אותה שנה הושאל לשריף טירספול מליגת העל המולדובית. ב-12 בינואר 2011 וראנייש חתם לשלוש שנים בקרסנודאר מליגת העל הרוסית. ב-12 בדצמבר 2012 וראנייש חתם לשלוש שנים בספרטק ולדיקווקז. במאי 2013 נפצע ונעדר 8 חודשים מהמגרשים. בינואר 2014 חתם באלאזיספור מליגת העל הטורקית. ב-9 בפברואר 2014 ערך את משחק החזרה שלו בניצחון 0-3 נגד קייסריספור. בספטמבר 2014 סיכם בפז'יבראם מליגת העל הצ'כית, אך בסופו של נשאר באלאזיספור. ב-2 בפברואר 2015 חתם בגזיאנטפספור, אך כעבור חוזה שוחרר מהמועדון בהסכם הדדי. ב-26 בינואר 2016 חתם בספורטינג חיחון עד לסיום העונה עם אופציה לעונה נוספת במידה והוא ירשום דקות משחק לפחות במחצית ממשחקי הקבוצה עד לסיום העונה ובתנאי שלא תירד. למרות שווראנייש שיחק ברוב משחקי הקבוצה וחיחון נשארה בליגה, וראנייש שוחרר מהמועדון. ב-25 באוגוסט 2016 חזר לרוסיה וחתם לשנתיים בטום טומסק. ב-22 בדצמבר 2016 וראנייש חתם בא.א.ק. אתונה מליגת העל היוונית. ב-5 בפברואר 2017 הבקיע את שער הבכורה שלו במועדון בניצחון 0-6 נגד וריה. ב-20 ביוני 2018 חתם באנדרלכט הבלגית לארבע שנים. כעבור שנה בדיוק, חזר בהשאלה לא.א.ק. אתונה, ובסיום העונה חזר לאנדרלכט. ב-25 בינואר 2021, וראנייש הושאל לשרלרואה. ב-19 ביולי 2021 חזר וראנייש לא.א.ק. אתונה וחתם לשנתיים. ב-25 ביולי 2022 חתם בהטאייספור הטורקית. ב-1 בספטמבר 2023 וראנייש חתם בצ'וקאריצ'קי מליגת העל הסרבית. ב-17 בנובמבר 2010 וראנייש ערך את הופעת הבכורה שלו בנבחרת בוסניה והרצגובינה בניצחון 2-3 נגד סלובקיה. וראנייש השתתף עם הנבחרת במונדיאל 2014, אליו העפילה לראשונה בתולדותיה באותה שנה. ב-3 ביוני 2016 הורחק בתיקו 2-2 נגד דנמרק. מדיה וקבצים בנושא אוגניין וראנייש בוויקישיתוף אוגניין וראנייש, ברשת החברתית אינסטגרם אוגניין וראנייש, באתר Transfermarkt אוגניין וראנייש, באתר Fussballdaten.de (בגרמנית) אוגניין וראנייש, באתר Soccerway אוגניין וראנייש, באתר BDFutbol אוגניין וראנייש, באתר WorldFootball.net אוגניין וראנייש, באתר National Football Teams אוגניין וראנייש, באתר FootballDatabase.eu
אליפות אירופה בכדורסל נשים 1954

אליפות אירופה בכדורסל נשים 1954, הייתה האליפות האזורית הרביעית שאורגנה על ידי פיב"א אירופה. האליפות נערכה בבלגרד, יוגוסלביה בין ה-4 ביוני ל-12 ביוני 1954. ברית המועצות ניצחה באליפות בפעם השלישית ברציפות. בתחרות השתתפו 10 נבחרות. הם חולקו ל-3 בתים. הקבוצה המנצחת וסגניתה בכל בית המשיכו התמודדות על המדליות. יתר הקבוצות התמודדו על מקומות 7–10. יורובאסקט 1954 באתר פיב"א אירופה אליפות אירופה 1954 באתר פיב"א
סוואגרז

סוואגרז היא תוכנית מציאות תיעודית ישראלית המשודרת בערוץ KidZ למנויי Yes המתארת את דרכם של חמישה כוכבי רשת צעירים המתאחדים במטרה ליצור ערוץ יוטיוב משותף. העונה הראשונה עלתה לשידור ב-2 ביולי 2017 והסתיימה ב-14 באוגוסט 2017. העונה השנייה עלתה לשידור ב-25 בספטמבר 2018 והסתיימה ב-29 באוקטובר 2018. החל מ-2021 הסדרה משודרת בשידורים חוזרים בערוץ ZOOM למנויי yes. אנג'ל ברנס – בת 16 משדה עוזיהו, יוטיוברית, אושיית אינסטגרם, כוכבת הבנים והבנות 2014, שחקנית, זמרת וחברה בלהקת פורמולה. עלמה ציון – בת 16 מסביון, אחותה התאומה של ליה, יוטיוברית, משתמשת מיוזיקלי וחברה בלהקת פורמולה. ליה ציון – בת 16 מסביון, אחותה התאומה של עלמה, יוטיוברית וחברה בלהקת פורמולה. אורי שוורץ – בן 16 מרמת גן, יוטיובר. עילי דלויה – בן 16 מבת שלמה, יוטיובר ואמן פארקור. נועה כהן – בת 16 מהוד השרון, אושיית אינסטגרם, דוגמנית, שחקנית, זמרת וכוכבת הבנים והבנות 2015. בר סקורקה – בת 15 מראשון לציון, משתמשת מיוזיקלי. שקד דוד – בת 16 מקריית ים, יוטיוברית ואושיית אינסטגרם. רוי סופר – בן 18 מפתח תקווה, יוטיובר, רקדן ברייקדאנס ואושיית אינסטגרם. תומר בכר – בן 15 מרמת גן, יוטיובר. "סוואגרז", באתר אידיבי "סוואגרז", במיזם "אישים" לתיעוד היצירה הישראלית ערוץ היוטיוב הרשמי של הסוואגרז גילי איזיקוביץ, להינמק מול המסך בחופש הגדול, באתר הארץ, 2 ביולי 2017 מאיה פז, תוכניות הנוער של הקיץ: ילדים שכוח העל שלהם הוא אינסטגרם, TimeOut תל אביב, 4 ביולי 2017 שני ליטמן, אחרי שצפיתי בתוכנית הנוער הזו לא הצלחתי להירדם בלילה, באתר הארץ, 6 באוגוסט 2017 ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.